Държавен вестник, бр. 15, 2014 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  15
и ІІІ ниво и в детска неврологична клиника или 
отделение за деца от 1 месец до 18 г. в болница 
за активно лечение. 
А. Първо ниво на компетентност на невро­
логичната болнична структура
3.1. Изисквания към структура, устройство 
и оборудване:
3.1.1. Помещенията в неврологичните клиники 
или отделения и в детските неврологични кли-
ники или отделения отговарят на изискванията, 
посочени в приложение № 1 на Наредба № 49 от 
2010 г. за основните изисквания, на които трябва 
да отговарят устройството, дейността и вътреш-
ният ред на лечебните заведения за болнична 
помощ и домовете за медико-социални грижи 
(ДВ, бр. 83 от 2010 г.). 
3.1.2. Приемно-консултативен кабинет – ми-
нимум 12 м2 площ, самостоятелен или общ за 
отделенията. В него се обслужват пациенти, 
насочени за хоспитализация в неврологичните 
клиники или отделения и/или за консултация 
със специалист невролог. 
3.1.3. Спешен неврологичен кабинет – 12 м2 
площ, самостоятелен или към спешен портал 
на болницата. В него се осигурява денонощен 
прием на пациенти, нуждаещи се от спешна 
неврологична помощ, осъществява се спешна 
диагностика и се преценява необходимостта от 
спешна хоспитализация.
3.1.4. Болнични стаи, отговарящи на действа-
щите в страната здравни изисквания и технически 
норми: за възрастни и деца над 14 г. – по 6,5 м2 
площ за едно легло; за деца от 3 до 14 г. – по 
5 м2 на едно легло; за деца до 3 г. – по 4 м2 на 
едно легло.
3.1.5. Манипулационна (минимум 9 м 2 
площ) – самостоятелна или обща за отделенията. 
Манипулационната трябва да разполага със: ра-
ботни плотове, шкафове за лекарствени продукти 
и консумативи, спешен шкаф, кушетка, столове, 
хладилник, игли за лумбална пункция, съдове 
за разделно събиране на опасните отпадъци. 
3.1.6. Лекарски кабинет (минимум 12 м 2 
площ) – самостоятелен или общ за отделенията. 
Лекарският кабинет трябва да разполага с бюра, 
столове, шкафове за медицински документи, тех-
ника за записване и съхраняване на медицинска 
информация. 
3.1.7. Сестрински кабинет (минимум 12 м2 
площ) – самостоятелен или общ за отделенията. 
Сестринският кабинет трябва да разполага с бюра, 
столове, шкафове за медицински документи.
3.1.8. Стая за технически сътрудник – самос-
тоятелна или обща за отделенията.
3.2. Изисквания за осигуреност с медицинска 
апаратура, оборудване и техника и други условия 
за осъществяване на дейността:
3.2.1. Неврологичната клиника или отделение 
и детската неврологична клиника или отделение 
разполагат с еднократни игли за лумбална пунк-
ция, сфигмоманометри, термометри, чукче за 
рефлекси, теглилка, негативоскоп, спешен шкаф 
с животоспасяващи медикаменти, хладилник за 
термонеустойчиви медикаменти.
3.2.2. Неврологичните клиники/отделения 
от І ниво разполагат задължително с клинична 
лаборатория от І ниво и рентгенов апарат на 
територията на болницата.
3.3. Персонал в неврологично отделение от І 
ниво на компетентност: 
3.3.1. Началникът на отделението планира, 
организира, контролира и отговаря за: цялостната 
медицинска дейност, икономическата ефектив-
ност, информационното осигуряване и кадровата 
политика в съответната структура.
3.3.2. В неврологичното отделение работят 
лекари с квалификация съгласно раздел ІІ, т. 2.1 
и 2.2. По възможност броят на лекарите без 
специалност не трябва да надвишава 50 % от 
лекарския състав в отделението.
3.3.2.1. Броят на лекарите в отделението/
клиниката е не по-малко от двама с придобита 
специалност „Нервни болести“ и се определя от 
броя на разкритите легла и обема на извърш-
ваните дейности. 
3.3.3. Медицински сестри.
3.3.3.1. Броят на медицинските сестри се оп-
ределя от броя на леглата и обема на дейностите 
в отделението.
3.3.3.2. Старшата медицинска сестра на от-
делението/клиниката е с квалификация съглас-
но раздел ІІ, т. 2.3.4. Тя планира, организира, 
координира, контролира и отговаря за качест-
вото на здравните грижи за болните, както и 
за хигиенно-епидемиологичното състояние на 
неврологичното отделение.
3.4. Изисквания към процеса на осъществя-
ване на дейността.
В неврологичното отделение/клиника от 
І ниво се осъществява лечение на остри, под­
остри и хронични заболявания на периферната 
и централната нервна система, без комплици-
рано протичане и при които не се предпола-
гат инвазивни и интензивни диагностични и 
терапевтични процедури. Отделение/клиника 
от I ниво може да осъществява диагностично-
лечебни дейности по отношение на пациенти 
с мозъчен инсулт, в случай че отговаря на 
всички изисквания за отделение/клиника по 
нервни болести от II ниво, с изключение на 
изискванията за персонал при осигуряване на 
непрекъснато 24-часово изпълнение на лечеб-
ната дейност, съгласно чл. 19, ал. 3 от Закона 
за лечебните заведения, с присъствие или на 
разположение. Диагностично-лечебни дейности 
на болни с нервни болести (от първо ниво на 
компетентност) може да бъде извършвана и в 
отделение по вътрешни болести с I ниво при 
спазване на изискванията на медицинския 
стандарт по нервни болести и при наличие на 
един невролог със специалност.
3.4.1. Минималният брой на преминалите 
пациенти на всеки 10 легла в неврологичното 
отделение от І ниво е 380 годишно.
3.4.2. Вид и обем на диагностични изследва-
ния и терапевтични процедури в неврологичното 
отделение/клиника от І ниво:
3.4.2.1. 03.31 Лумбална пункция и ликворно 
изследване съгласно медицински стандарт „Кли-
нична лаборатория“. 
3.4.2.2. 87.17, 87.22, 87.23, 87.24 Обзорна рент-
генография на череп, гръбначен стълб.